***Vienošanās Nr.5***

***pie 2021.gada 15.decembra līguma Nr. R1S-585/2021 (BCS2021/200)***

Rīgā, *Dokumenta datums ir tam pēdējā pievienotā*

*droša elektroniskā paraksta laika zīmoga datums*

**SIA „Rīgas 1.slimnīca”** (turpmāk – Pasūtītājs), tās valdes priekšsēdētājas Natālijas Zlobinas un valdes locekles Ilzes Aleksandrovičas personā, kuras rīkojas uz sabiedrības statūtu un valdes reglamenta pamata, no vienas puses un

**SIA „BCS GROUP”** (turpmāk – Būvuzņēmējs), tās valdes locekļa Sergeja Medvedeva personā, kurš rīkojas uz sabiedrības statūtu pamata, no otras puses,

turpmāk abas kopā sauktas „Puses”, bet katra atsevišķi „Puse”, noslēdz šo vienošanos Nr.5 (turpmāk – Vienošanās) pie 2021.gada 15.decembra līguma Nr. R1S-585/2021 (BCS2021/200) (turpmāk – Līgums) par turpmāko, ievērojot, ka:

* Puses 2022.gada 26.oktobrī noslēdza vienošanos pie Līguma par papildu darbu veikšanu un darbu izpildes termiņa pagarināšanu līdz 2022.gada 30.novembrim;
* Būvuzņēmējs ir iesniedzis Pasūtītājam 2022.gada 24.novembra vēstuli Nr. 2022/2411-01 ar skaidrojumu par darba gaitu. No vēstulē norādītā izriet, ka no Būvuzņēmēja neatkarīgu apstākļu dēļ Līgumā paredzēto konsoļu un māsu izsaukuma sistēmas uzstādīšana tiks veikta līdz 2023.gada 13.janvārim;
* Pasūtītājs, izskatot vēstulē minēto argumentāciju, apstiprina līgumsoda nepiemērošanu, par termiņu no 2022.gada 1.decembra līdz 2023.gada 13.janvārim;
* Puses atbilstoši Līguma 6.7.punktam 2023.gada 16.janvārī parakstīja Darbu pieņemšanas-nodošanas aktu. Aktā cita starpā norādīts, ka Līguma ietvaros veicamie darbi faktiski ir pabeigti tikai 2023.gada 16.janvārī.
1. Puses atbilstoši Līguma 13.10.punktam vienojas veikt grozījumus Līguma pielikumā „*Grafiks ar nodarbināto strādnieku skaitu*” un pagarināt darbu izpildes termiņu, nosakot, ka kopējais darbu izpildes termiņš ir 2023.gada 13.janvāris.
2. Puses apstiprina, ka Būvuzņēmējam atbilstoši Līguma 9.1.punktam piemērojamais līgumsods par darbu izpildes termiņa kavējumu no 2023.gada 14.janvāra līdz 2023.gada 15.janvārim (ieskaitot) ir 972,70 EUR bez PVN (*486,35 EUR bez PVN/ dienā\* 2 dienas*).
3. Puses apstiprina, ka Līguma ietvaros kopējais aprēķinātais līgumsods sastāda 2 918,10 EUR bez PVN. Šajā punktā minēto līgumsodu Būvuzņēmējs samaksā Pasūtītājam 10 darba dienu laikā no atbilstoša rēķina saņemšanas brīža.
4. Pārējie Līguma noteikumi paliek nemainīgi.
5. Vienošanās stājas spēkā ar tās abpusējas parakstīšanas brīdi un ir Līguma neatņemama sastāvdaļa.
6. Vienošanās sagatavota elektroniski, latviešu valodā un parakstīta ar drošu elektronisko parakstu, kas satur laika zīmogu.

|  |  |
| --- | --- |
| **Pasūtītājs:****SIA „Rīgas 1.slimnīca”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Natālija Zlobina\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Ilze Aleksandroviča | **Būvuzņēmējs:****SIA „BCS Group”**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Sergejs Medvedevs |